Diari Oficial de la Generalitat Valenciana


Sumari del DOGV 6660, del 28-11-2011 (2011/12929)

Convocatòria de dues beques per a la formació arxivística.
----------------------------------------------------------

### Dades del document

Número de DOGV
:   6660

Data del DOGV
:   28-11-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/12329


Data del document
:   15-11-2011

Organisme emissor
:   Corts Valencianes

Tipus de document
:   Anunci

Correcció d'errades

 Descriptors 

:   * ajuda pública

Convocatòria de dues beques per a la formació arxivística. [2011/12999]
De conformitat amb el que hi ha disposat en l'article 34, paràgraf 1, primer, del Reglament de la cambra, la Mesa de les Corts Valencianes, en la reunió del dia 15 de novembre de 2011, ha resolt convocar dues beques de formació arxivística, relacionada amb l'activitat parlamentària i administrativa i els fons documentals d'aquesta institució, d'acord amb les següents
Bases
Primera. Objecte
Les Corts Valencianes convoquen dues beques de formació arxivística, relacionada amb l'activitat parlamentària i administrativa i els fons documentals d'aquesta institució.
Segona. Condicions
1. Cadascuna de les beques tindrà una durada màxima de 12 mesos i la quantia total serà de 13.469,40 euros, que es percebran a la finalització del mes a raó de 1.122,45 euros, amb la certificació prèvia del lletrat major, i que estaran subjectes a les retencions que procedesca.
2. Les Corts Valencianes incorporaran al règim general de la Seguretat Social les persones participants en el programa de formació esmentat, de conformitat amb el que hi ha disposat en el Reial Decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desenvolupament del que hi ha previst en la disposició addicional tercera de la Llei 27/2011, d'1 d'agost, sobre actualització, adequació i modernització del sistema de la Seguretat Social.
3. Les Corts Valencianes contractaran una assegurança d'accidents per a cadascun dels becaris i les becàries pel temps de durada de la beca, en el cas que no tinguen cobertes aquestes contingències.
4. Les beques seran indivisibles. Seran incompatibles amb qualsevol altra concedida per al mateix període o amb qualsevol classe de treball remunerat. Les beques podran ser prorrogades, si fóra convenient per al programa de formació i amb l'acceptació prèvia de la persona interessada, per un màxim de dotze mesos, d'acord amb les disponibilitats pressupostàries.
En aquest cas la quantia estipulada en el punt 1 de la base segona es revisarà per a ajustar-la al creixement del IPC.
5. No podran participar en la convocatòria els qui ja hagen gaudit de les beques esmentades amb anterioritat almenys durant un semestre.
6. La concessió i el gaudi de la beca no suposarà vinculació laboral o funcionarial entre el becari i la cambra. No és aplicable a aquestes beques l'Estatut del personal investigador en formació.
Tercera. Sol·licitants
1. Podran optar a l'obtenció d'aquestes beques les persones que reunesquen els requisits següents:
Ser espanyol o nacional d'un estat membre de la Unió Europea o nacional d'aquells estats a què, en virtut de tractats internacionals signats per la Unió Europea i ratificats per Espanya, s'aplique la lliure circulació de persones.
Els aspirants que no tinguen nacionalitat espanyola hauran d'acreditar coneixements suficients de les llengües oficials de la Comunitat Valenciana, aspecte que es podrà verificar en el procés de selecció.
Ser llicenciat en documentació o titulat superior amb cursos d'especialització en biblioteconomia o documentació (mínim, dues-centes hores lectives), o diplomat en biblioteconomia o grau en informació i documentació (o equivalents), i hauran d'estar en possessió de la llicenciatura, el grau o la diplomatura al terme del termini de presentació de la sol·licitud.
2. Es valoraran com a mèrits:
a) Expedient acadèmic, fins a 4 punts.
b) Cursos sobre la matèria objecte de la convocatòria:
- Cursos postgrau universitari de més de 200 hores lectives, 2 punts.
- Altres cursos, fins a 4 punts.
c) Coneixement del valencià acreditat documentalment, fins a 2 punts.
Nivell Superior 2,00 punts
Nivell Mitjà 1,50 punts
Nivell Elemental 1,00 punts
Nivell Oral 0,50 punts
d) Coneixement d'altres idiomes de la UE, fins a 2 punts. Es valoraran tots aquells acreditats documentalment, de conformitat amb el Marc Comú de Referència per a les Llengües, a raó de:
Nivell A1 0,10 punts
Nivell A2 0,20 punts
Nivell B1 0,40 punts
Nivell B2 0,60 punts
Nivell C1 0,80 punts
Nivell C2 1,00 punts
La Comissió considerarà en la valoració dels nivells el règim d'equivalències entre els ensenyaments regulats pel RD 967/1988, de 2 de setembre, i els ensenyaments regulats pel RD 1629/2006, de 29 de desembre, i RE 944/2003, de 18 de juliol. Tot això de conformitat amb el que hi ha disposat en la disposició transitòria segona del Decret 155/2007, de 21 de setembre.
e) Coneixements d'informàtica, fins a 2 punts.
De 30 a 50 hores lectives acumulades 0,50 punts
De 51 a 100 hores lectives acumulades 1,00 punts
De 101 a 200 hores lectives acumulades 2,00 punts
Certificats i títols expedits per centres oficials.
f) Altres mèrits:
- Una altra llicenciatura o grau, 1 punt
- Una altra diplomatura, 0,5 punts
- Diploma d'estudis avançats o suficiència investigadora, 0,5 punts
- Tesi doctoral, 2 punts
- Publicacions relacionades amb la matèria objecte de la convocatòria, fins a 1 punt
- Docència relacionada amb la matèria objecte de la convocatòria, fins a 1 punt
3. Les persones sol·licitants al·legaran detalladament títols i notes conforme a l'imprès annex. La justificació dels mèrits recollits en l'anterior barem es realitzarà per qualsevol mitjà de prova admesa en dret, i en particular:
a) Per a títols acadèmics, original o fotocòpia compulsada.
b) Per als idiomes, títols i certificacions (originals o fotocòpia compulsada) del centre docent corresponent, sense perjudici que els aspirants puguen ser sotmesos a les proves que la comissió estime pertinents.
c) Per a la resta de cursos, únicament certificats oficials (original o fotocòpia compulsada).
d) Per a les publicacions, una còpia d'aquestes.
Quarta. Sol·licituds
1. Les persones sol·licitants de les beques hauran de presentar una instància dirigida al president de les Corts Valencianes en el Registre General de les Corts Valencianes c. Llibertat, s/n, de València, o en la forma establerta en l'article 38.4 de la Llei de Règim Jurídic de les Administracions Públiques i del Procediment Administratiu Comú, segons el model annex, acompanyada d'una fotocòpia compulsada del document nacional d'identitat (DNI) o document d'identificació d'estrangeria (NIE).
En el cas de no tenir la nacionalitat espanyola, documentació suficient que acredite que l'aspirant és nacional d'un estat membre de la Unió Europea o nacional d'aquells estats a què, en virtut de tractats celebrats per la Unió Europea i ratificats per Espanya, s'aplique la lliure circulació de persones.
Acompanyarà també a la sol·licitud la relació de mèrits, segons model annex a aquestes bases, fotocòpia de l'expedient i de la documentació que acredite de manera fefaent les condicions a què es refereix la base anterior. Aquesta documentació haurà de presentar-se organitzada segons l'esquema d'epígrafs de la relació de mèrits del sol·licitant (annex). L'annex amb el model de sol·licitud i la relació de mèrits, estarà disponible en l'adreça web .
2. El termini de presentació de sol·licituds serà de 15 dies hàbils, comptadors des de la publicació de les presents bases en el DOCV i en el BOC.
Cinquena. Procediment de selecció
1. La Comissió de Selecció estarà constituïda per:
- Dos membres de la Mesa de les Corts Valencianes.
- La directora de l'Àrea Administrativa parlamentària.
- L'arxivera de les Corts Valencianes.
- Un funcionari de les Corts Valencianes, que actuarà com a secretari amb veu i vot.
2. Abans dels 20 dies següents a la finalització del termini de presentació de sol·licituds, la comissió es reunirà per examinar-les i posteriorment elevar la proposta d'adjudicació a la Mesa de les Corts Valencianes.
3. La convocatòria de les beques podrà declarar-se deserta.
4. La selecció constarà de dues fases: es durà a terme una primera fase, de revisió i baremació per part de la comissió dels mèrits al·legats de conformitat amb la base tercera, i s'entendrà que han superat aquesta fase els aspirants que obtinguen una qualificació igual o superior a 7 punts.
Aquests aspirants podran ser convocats a una segona fase per a la realització d'una entrevista, i també d'aquelles proves que es consideren pertinents per a determinar el nivell de coneixements, l'experiència teoricopràctica o la idoneïtat dels candidats. La segona fase es puntuarà de 0 a 10 punts.
5. Resultaran adjudicataris de les beques els dos aspirants que obtinguen major puntuació, una vegada realitzada la suma aritmètica de les dues puntuacions esmentades. En cas d'empat, l'ordre s'establirà atenent successivament la major puntuació obtinguda en l'expedient acadèmic i, en cas de persistir, a la major puntuació obtinguda en els cursos sobre la matèria objecte de la convocatòria.
6. Es constituirà una bossa de reserva amb els aspirants a les beques que, havent superat la selecció, no en resulten adjudicataris. La provisió de les beques vacants que puguen produir-se per renúncia de l'adjudicatari o suspensió o revocació de la Mesa de les Corts Valencianes es realitzarà per mitjà de la borsa de reserva esmentada de forma automàtica per resolució de la presidència de les Corts Valencianes. La borsa de reserva es mantindrà fins a la finalització de les beques.
7. Les persones aspirants que no resulten adjudicatàries ni figuren en el llistat de suplents disposaran d'un termini de sis mesos, comptador des de l'endemà de la publicació de l'acord de la Mesa de les Corts Valencianes, per a retirar la documentació per elles presentada a la convocatòria. Transcorregut el dit termini se'n procedirà a l'eliminació.
Sisena. Obligacions del becari
1. El becari, una vegada que accepta la beca, adquireix els compromisos següents:
a) Presentar certificació que acredite que no pateix malaltia o defecte físic que impedesca la prestació dels estudis i treballs que comporta l'acceptació de la beca.
b) Presentar declaració jurada de no tenir cap compromís o obligació, tal com una altra beca, contracte laboral o un altre de naturalesa anàloga.
c) No adquirir durant el període de la beca cap compromís o obligació, tal com una altra beca, contracte laboral o un altre de naturalesa anàloga, que impedesca el compliment íntegre i continuat de l'objecte de la beca.
d) Complir les bases de la convocatòria i la resta de normes que hi siguen aplicables com a conseqüència de la beca.
2. Començar el gaudi de la beca el dia que s'assenyale.
3. El becari durà a terme les activitats de formació teoricopràctica segons la programació que establesca l'arxiver o arxivera de les Corts Valencianes com a tutor del becari.
4. Els estudis i treballs realitzats quedaran en propietat de les Corts Valencianes i no podran ser utilitzats pels autors sense l'autorització corresponent.
5. Així mateix, els becaris hauran d'observar absoluta discreció sobre els documents o les informacions que puguen conèixer en la institució i que no s'han fet públics sota cap forma. La indisponibilitat de la documentació o informació a què tinguen accés subsistirà una vegada finalitzada la beca.
6. Les Corts Valencianes es reserven el dret de suspendre o, si escau, revocar el gaudi de la beca, en el cas que el becari no realitze els treballs per a la formació pràctica en condicions satisfactòries, quan deixen de reunir-se els requisits que es van exigir o quan s'incomplesquen, sense causa que ho justifique, les condicions establertes en la present convocatòria.
7. L'incompliment pel becari de les seues obligacions podrà donar lloc a la privació de la beca pel temps que quede pendent, sense perjudici de les responsabilitats que resulten exigibles.
Setena. Justificació del compliment de la finalitat de la beca
1. El lletrat major de les Corts Valencianes, al final del termini fixat per a l'acabament de l'acció formativa o, en cas de renúncia, en el moment de presentar-la, expedirà el certificat corresponent, a la vista dels documents següents:
a) Informe elaborat per l'arxiver o l'arxivera, en què es faça constar expressament que s'ha complert el programa projectat inicialment i que s'han assolit els objectius prevists.
b) Memòria detallada de les activitats realitzades, subscrita pel becari, en què s'especificarà el programa desenvolupat i els objectius assolits.
Contra el present acord, que no esgota la via administrativa, les persones interessades podran interposar recurs ordinari davant la Mesa de les Corts Valencianes, en el termini d'un mes a partir de l'endemà de la publicació d'aquest acord en el Butlletí Oficial de les Corts i en el Diari Oficial de la Comunitat Valenciana, de conformitat amb el que hi ha establert en l'article 114 i següents de la Llei de Règim Jurídic de les Administracions Públiques i del Procediment Administratiu Comú.
Palau de les Corts, València, 15 de novembre de 2011.- El president: Juan Gabriel Cotino Ferrer. La secretària segona: Carmen Martínez Ramírez.